«Берекелі, Алтын күз» күзгі бал кешіне арналған сайыс

**Ақжол:** Армысыздар, мейірімді ата - аналар, қымбатты ұстаздар, оқушылар! Табиғат - күллі тіршілік атаулының қуатты қонысы, алтын ұя бесігі, құт берекесі. Осы табиғаттың төрт мезгілінің алатын орны ерекше. Күз адам баласына молшылық, береке әкелетін мезгіл. Сондықтанда да, адамдар күзді берекелі күз, алтын күз деп баға береді. Алтын дейтін себебі, біріншіден, айналаның бәрі сап - сары түске боялады, екіншіден, алтын - байлықтың белгісі. Күзде егінді жинап алатын болған ата - бабаларымыз «Сабан той» өткізіп, күз берекесін тойлап отырса, әрбір мектепте осы күз мерекесін тойлау, кештер өткізу дәстүрге айналған. Сол дәстүрді жалғастыра отырып,«Берекелі, Алтын күз - 2017» мерекесімен құттықтаймыз.

**Жазира:**

Алтын күз біз бен сізге шуақ шашсын,

Көңілді серіппелі күйін ашсын.

Бақ пенен шаттық бірге қатар қонып,

Береке бірлікпенен ортақтассын.

Көңіл қойып, құлақ салыңыздар!

Үнсіздік орнап тына қалыңыздар!

Бүгінгі біздің бағдарламамызда:

Келтіретін әрдайым сезім күйін,

Көресіздер қызықтың неше түрін

Әншінің анықтаған әнін естіп,

Көңіліңіз қалары хақ бір серпіліп.

Осылай бәрі - бәрі болып жатса,

Мақсатқа қалар едік біз де жетіп.

**Ақжол:** Енді сайысымыздың өту барысымен таныстырып өтсек. Сайыс алты бөліммен тұрады:

1. ***Таныстыру бөлімі (топтың аты, ұраны, эмблема, форма)***
2. ***«Күлкі керуені» тамашадан көрініс***
3. ***«Өнерлі өрге жүзер...» өнер сайысы (ән, би, пародия)***
4. ***«Ас – адамның арқауы» салат әзірлеу***
5. ***Сән көрсетілімі (қолдан әзірленген киім-кешек үлгілері)***
6. ***«Табиғат сыйы» табиғи материалдардан жасалған бұйымдар көрмесі***

**Жазира:** Нағыз сары алтындай сары күз - қыркүйек айы. Ол - еңбек айы. Күз маусымының екінші айы – қазан. Бұл ай – мереке басы. Өйткені дихандар сабантой жасайды. Күздің соңғы айы - қараша. Қараша десе дегендей, айнала теп - тегіс сүреңсіз. Жапырағынан айырылған ағаш қара суыққа қалтырап, жүдеу далаға өң бере алмай селтиеді.

**Ақжол:**

Күз мейрамы құтты болсын баршаға,

Күздің сәні келіп қапты ортаға.

Әділқазы алқалармен таныстырып,

Кетейінші осы отырған баршаңа,- дей отырып құрметті көрермендер әділқазы алқаларымен таныстырып өтейін.

**Жазира:**

Біздерде ойын - сауық басталады,

Тамаша ән айтылып, би билейді.

Қошеметтеп қол соғып отырайық,

Ұмытармыз күні бойы шаршағанды.

Аққудай әдеміміз, сұлу жанбыз

Жан сұлуы мен тән сұлуын тепе - тең ғып

Еріксіз өзімізге қаратамыз - деп «Берекелі, Алтын күз - 2017» атты байқауымызға қатысатын топтарымызды қошеметпен ортаға шақырамыз.

1. «Күзгі қайың» тобы
2. «Golden autumn» тобы
3. «Дәрумендер» тобы

Құрметті топ қатысушылары бүгінгі сайыс барысында осы ретпен өнер көрсететін боласыздар. Ал енді сәттілік тілей отырып сіздерді сахна сыртына шығарып салайық.

**Ақжол:**

Қош келдіңіз көрермен, «Берекелі, Алтын күз» кешіне. Отырыңыз қол соғып, Шат күлкіге бөлене.

Көбейді құт - береке, Астық толы қоймамыз.

Құтты болсын мереке, «Алтын күзді» тойлаймыз.

**Жазира:**

Құрметті көпшілік көрерменім,

Жақсылыққа әрдайым артқан сенім.

Ақжол тілеп үкілі үміттерге,

Таныстыру шартына кезек бердім.

Қошеметпен «Күзгі қайың» тобын қарсы алайық. («Күзгі қайың» тобы шығып, өздерің таныстырады)

**Ақжол:**

Келесі кезекті «Golden autumn» тобына берелік. («Golden autumn» тобы өздерін таныстырады)

**Жазира:** міне кезек үшінші топ «Дәрумендерге» де келіп жетті. Қошеметпен қарсы алыңыздар («Дәрумендер» тобы шығып, өз таныстыруларын ұсынады)

**Ақжол:** Олай болса, ардақты да, аяулы әділқазыларға жүгінейік. «Кел танысайық» таныстыру бөліміне әр топқа бағасын берсеңіздер екен.

**Жазира:**

Асыл тастан, өнер жастан,

Шығады деп дарынды.

Халық айтса, қалт айтпас,

Әрқашанда нанымды

Сол шындықты күнделікті,

Көріп жүрміз өмірден.

Өнерімен танысайық,

Тілекші боп көңілден.

Ортада сайыскерлеріміздің «Күлкі керуені» тамашадан көріністерін тамашалайық.

1. «Күзгі қайың» тобы
2. «Golden autumn» тобы
3. «Дәрумендер» тобы

**Жазира:** Енді әділ қазы алқаларына сөз береміз.

**Ақжол:**

Күз келді, хан мен ханшайым,

Өткізді күзгі бал айын.

Ағызар сөйлеп сөз майын,

Ал ханымыз ақылды.

Барша жұртты шақырды,

Би де билеп ән айтты.

Қуаныштан шалқыды.

Сайыскерлеріміздің тамашадан көріністерін көріп болсақ, үшінші бөлімі «Өнерлі – өрге жүзер» өнер сайысына кезек берейік. Қарсы алыңыздар алдарыңызда

1. «Күзгі қайың» тобы
2. «Golden autumn» тобы
3. «Дәрумендер» тобы

**Ақжол:** Әділқазылар сайыскерлеріміздің өнерлеріне бағаларыңызды берсеңіздер.

**Жазира:**

Дамылдап жатқан балғандай

Тоқтатты сулар тасуын.

Ағаштар алтын Жамбыдай

Шашады жерге шашуын.

Жүрексіз қоян безеді,

Жөңкілсе қаңбақ күздегі

Қиқулап көкте жүзеді,

Құстардың керуен тізбегі

Күйекте күйлі мал қанша.

Алтын күз, әсем айналам

Қараймын көзім талғанша. Келесі кезекті «Ас – адамның арқауы» салат әзірлеу кезеңіне бетеміз. Үш топ та ортаға шығып тұрады. Әр топтан үш қатысушы топтарының аты жазылған үстелге барып, алдын-ала дайындалған азық-түліктерден салат әзірлейді. Бұл бөлімге 5-7 минут уақыт беріледі. Ал іске сәт, бастаңыздар.

Сөз кезегін әділ-қазыларға береміз.

**Ақжол:**

Бүгінгі кеш өтіп жатыр өз мәнімен,

Әр сұлу әсем болар өз сәнімен.

Күз сәні өнерімен ортаға шығып,

Сән көрсетер сайыскерлер сәнімен - деп қатысушыларымызды өз шығармашылықтарымен жасаған сән үлгілерін көрсету үшін ортаға шақырамыз. Олай болса, қол соғып қошеметтеп отырайық. Алдарыңызда

1. «Күзгі қайың» тобы
2. «Golden autumn» тобы
3. «Дәрумендер» тобы

**Ақжол**: Салмақты ұлдар мен сымбатты қыздарымыздың өз қолдарымен жасаған киім үлгілерін тамашалап болсақ, әділқазыларға сөз берсек.

**Жазира:**

Көрсетеді өнерін әр салада сайысып,

Қимылдары жүргендей бір жай ұшып

Мерекелік күзгі сыйды жасапты,

Ұлдарымыз бен қыздарымыз бірлесіп, - дей келе міне сайысымыздың «Табиғат сыйы» деп аталатын соңғы бөліміне келіп жеттік.

«Табиғат сыйы» бөлімінде қатысушыларымыз күзгі сыйдан өз шығармашылықтары бойынша дайындап әкелген туындыларымен таныстырсын. Олай болса, әр топ өздері дайындаған табиғи материалдан әкелген жұмыстарын қысқаша таныстырып өтсін. Жәнеде әділ қазылар алқасы да қарап бағалап жіберсе.

**Жазира:** ал құрметті әділ-қазы мүшелері, енді сайыстың барлық бөлімдері бойынша бағаларыңызды жүйелеп, өз ойларыңызбен бөлісіп, қорытындысын шығарсақ.

**Ақжол:**

Білім - теңіз, мектепті кеме дейміз,

Білім мен тәрбие егіз неге дейміз,

Әдебі мен тәлімі үндесетін,

Жастарды болашаққа жетелейміз.

**Жазира:**

Жеңістер мен жеңілістен тұратын

Өмір - күрес, жеткізе ме мұратын.

Жеңбедім деп, жеңілдім деп ренжімегің,

Қатысу да бір жеңіс, жан болсаң сен ұғатын.

Қош демейміз, әлі талай сайыстар бар

Өнерлерің өрлей берсін, қайыспаңдар,

Ойлы орта кеңейсін күннен - күнге

Өскен елдің жұртынан қалыспаңдар,- деп отырып бүгінгі «Берекелі, Алтын күз - 2017» байқауының жеңімпаздарын жариялау үшін ортаға құрметті әділ-қазылар алқасын шақырамыз.

**Ақжол:** Құрметті қонақтар! Жеңімпаздарымызға биік шындарды бағындырып, қонар тұғырлары биіктей берсін дей отырып, кешімізді осымен аяқтаймыз **Ақжол, Жазира:** Жеңісті күндерде кездескенше қош-сау болыңыздар!!!!!!!